**NARVA LINNAVOLIKOGU**

OTSUS

Narva linn \_\_\_\_\_\_\_\_.2024 nr \_\_\_\_\_

Narva Linnavolikogu 25.09.2009 otsusega nr 127 “Linda pargi ja selle lähiala detailplaneeringu kehtestamine” kehtestatud detailplaneeringu osaline kehtetuks tunnistamine

1. **Asjaolud ja menetluse käik**

Linda pargi ja selle lähiala detailplaneering algatati Narva Linnavolikogu 04.05.2006 otsusega nr 72 Narva Linnavalitsuse Arhitektuuri- ja Linnaplaneerimise Ameti ettepanekul. Narva Linnavolikogu 25.09.2009 otsusega nr 127 kehtestati OÜ Tinter-Projekt poolt koostatud Linda pargi ja selle lähiala detailplaneering (töö nr A26-06).

Linda pargi ja selle lähiala detailplaneeringu koostamise eesmärk on planeeritava maa-ala korrastamine, Linda pargi heakorrastuse lahendamine, korterelamute liikluskorralduse ja parkimise määramine, haljastuse ja jalakäijate teede lahendamine, tehnovõrkude asukoha määramine. Planeeritava maa-ala pindala on ca 1,3 ha. Planeering ei sisaldanud kehtiva Narva linna üldplaneeringu täpsustamise ettepanekut.

Narva Linnavalitsuse Linnamajandusamet teavitas 04.03.2024 kirjaga nr 5.1-7/13560-1 16.02.2024 toimunud Narva Linnavalitsuse linnavarakomisjoni otsusest. Linnavarakomisjoni protokolli nr 5.3.1-6/2-2024 kohaselt soovitati Linnamajandusametil esitada Arhitektuuri- ja Linnaplaneerimise Ametile taotlus algatada menetlus Narva Linnavolikogu 25.09.2009 otsusega nr 127 “Linda pargi ja selle lähiala detailplaneeringu kehtestamine” kehtestatud detailplaneeringu osaliselt kehtetuks tunnistamiseks ainult kehtestatud detailplaneeringuga korterelamute suhtes.

Arhitektuuri- ja Linnaplaneerimise Amet teeb Narva Linnavolikogule ettepaneku tunnistada Linda pargi ja selle lähiala detailplaneering osaliselt kehtetuks Pos 1 ehk Kosmonaudi tn 9, Pos 2 ehk Kosmonaudi tn 7, Pos 3 ehk Kosmonaudi tn 5 ja Pos 4 ehk Kosmonaudi tn 3 1 osas, kuna detailplaneeringus esitatud parkimislahendus ei vasta korteriühistute vajadustele ja soovidele nii kuju, asukoha kui ka suuruse osas. Peale detailplaneeringu kehtetuks tunnistamist lahendatakse korteriühistutel parkimiskorraldus ehitusprojektidega, mida tuleb kooskõlastada Arhitektuuri- ja Linnaplaneerimise Ametiga. Linda pargi ja selle lähiala detailplaneeringu osaline kehtetuks tunnistamine ei takista planeeringu terviklahenduse elluviimist.

Linda pargi ja selle lähiala detailplaneering on osaliselt realiseeritud, näiteks Pos 6 ehk A. Puškini tn 17 parkimiskorralduse ja Linda pargi kujundamise osas, seega ei ole võimalik ega tarvis tunnistada detailplaneeringut terviklikult kehtetuks. Linda pargi ja selle lähiala detailplaneering jääb endiselt kehtima kehtima Pos 5-13 osas.

Vastavalt Planeerimisseadus (edaspidi PlanS) § 140 lg 1 punktile 2 võib detailplaneeringu kehtetuks tunnistada kui planeeringu koostamise korraldaja või planeeritava kinnistu omanik soovib planeeringu elluviimisest loobuda. PlanS § 140 lg 2 kohaselt võib detailplaneeringu tunnistada osaliselt kehtetuks, kui on tagatud planeeringu terviklahenduse elluviimine pärast detailplaneeringu osalist kehtetuks tunnistamist.

Arhitektuuri- ja Linnaplaneerimise Amet esitas ……...2024 e-kirjaga planeerimisseaduse § 140 lõike 3 kohaselt detailplaneeringu kehtetuks tunnistamise otsuse eelnõu kooskõlastamiseks § 127 lõikes 1 nimetatud asutustele ja arvamuse andmiseks § 127 lõikes 2 nimetatud isikutele ja asutustele. PlanS § 140 lõige 4 kohaselt, kui kooskõlastaja või arvamuse andja ei ole 30 päeva jooksul detailplaneeringu kehtetuks tunnistamise otsuse eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse otsuse eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi selle kohta arvamust avaldada, kui seadus ei sätesta teisiti.

…….2024 vastas …………, et neil ei ole vastuväiteid detailplaneeringu "Linda pargi ja selle lähiala detailplaneeringu kehtestamine" kehtetuks tunnistamise vastu.

Ülaltoodud asjaoludest lähtuvalt tehakse ettepanek tunnistada Narva Linnavolikogu 25.09.2009 otsusega nr 127 “Linda pargi ja selle lähiala detailplaneeringu kehtestamine” kehtestatud detailplaneering osaliselt kehtetuks.

1. Õiguslikud alused
   1. Planeerimisseaduse § 140 lõike 1 punkti 2 kohaselt võib detailplaneeringu kehtetuks tunnistada, kui planeeringu koostamise korraldaja või planeeritava kinnistu omanik soovib planeeringu elluviimisest loobuda.
   2. Planeerimisseaduse § 140 lg 2 kohaselt detailplaneeringu võib tunnistada osaliselt kehtetuks, kui on tagatud planeeringu terviklahenduse elluviimine pärast detailplaneeringu osalist kehtetuks tunnistamist.
   3. Planeerimisseaduse § 140 lõike 6 kohaselt tunnistab detailplaneeringu kehtetuks kohaliku omavalitsuse volikogu.
   4. Kohaliku omavalitsuse korralduse seaduse § 22 lõike 1 punkti 33 kohaselt kuulub detailplaneeringu kehtetuks tunnistamine ja planeerimisseaduse § 130 lõikes 2 nimetatud detailplaneeringu kehtestamine volikogu ainupädevusse.
2. Otsus

Tunnistada osaliselt kehtetuks Narva Linnavolikogu 25.09.2009 otsusega nr 127 “Linda pargi ja selle lähiala detailplaneeringu kehtestamine” kehtestatud detailplaneering Pos 1, Pos 2, Pos 3 ja Pos 4 osas.

1. Rakendussätted
   1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes, milles Narva linn avaldab ametlikke teateid, ning linna ja ameti veebilehel.
   2. Käesolev otsus jõustub teatavakstegemisest.
   3. Käesolevat otsust on võimalik vaidlustada 30 päeva jooksul teatavakstegemisest, esitades vaide Narva Linnavolikogule haldusmenetluse seaduses sätestatud korras või kaebuse halduskohtule halduskohtumenetluse seadustikus sätestatud korras.

Irina Janovitš

Linnavolikogu esimees